ฮั่งเส็งปิดบวก 84.79 จุด จากแรงซื้อหุ้นกลุ่มอสังหาฯ
ฮั่งเส็งปิดบวก 84.79 จุด จากแรงซื้อหุ้นกลุ่มอสังหาฯ
7 มี.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 84.79 จุด หรือ 0.36% ปิดวันนี้ที่ 23,681.07 จุด จากแรงซื้อหุ้นบริษัทพัฒนาอสังหาริมทรัพย์ของจีนที่จดทะเบียนในตลาดหุ้นฮ่องกง อย่างไรก็ตาม บรรยากาศการซื้อขายโดยทั่วไปยังคงเป็นไปอย่างระมัดระวัง ท่ามกลางกระแสการคาดการณ์ที่ว่า ธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมเดือนนี้
ขณะเดียวกัน นักลงทุนรอดูตัวเลขจ้างงานนอกภาคการเกษตรประจำเดือนก.พ.ของสหรัฐ ที่จะมีการเปิดเผยในวันศุกร์ที่ 10 มี.ค.นี้ เวลา 20.30 น.ตามเวลาไทย เนื่องจากเป็นข้อมูลที่เฟดจับตาอย่างใกล้ชิดและเป็นสัญญาณที่จะบ่งชี้การตัดสินใจของคณะกรรมการเฟด